מזג האוויר בלונדון לאורך כל השנה הוא לרוב מתון הודות לזרם הגולף.
בריטניה היא אי באוקינוס, מזג האוויר בה מתחלף במהירות ויכול להפתיע, מה שגורם לו להיות נושא השיחה המרכזי של בריטים.
החורף בלונדון לא קר כמו בצפון אירופה (הטמפרטורה לא יורדת בד״כ מתחת לאפס ויש מספר ימים מצומצם של שלג בשנה).
בפריז, לדוגמא, הרבה יותר קר בחורף וחם בקיץ מאשר בלונדון.
ישראלים שלא גרים בירושליים או בצפון יכולים למצוא את לונדון מאד קרה בחודשיי החורף.
רצוי מאד להתכונן לטיול בלונדון ולהגיע עם מעיל טוב, כפפות, כובע צמר וצעיף ואז אפשר לטייל בשמחה ברחובות.
לונדונים יקראו ליום ללא עננים ״Nice day" גם אם הטמפרטורות נמוכות מאד.
בתחזית שימו לב גם לעוצמת הרוח, רוח חזקה (מעל 10mph) יכולה לתת בהחלט הרגשה של קור בחורף.
בקיץ הטמפרטורות בממוצע נוחות עם גשמים קלים מדיי פעם.
הלונדונים המקומיים נוהגים להתלונן על חוסר בשמש ולאו דווקא על הגשם שבה והולך, מהצד השני כאשר יש יום בהיר יש אווירה חגיגית והרבה אנשים יוצאים החוצה לפארקים ולמרכז העיר וידברו בעיקר על ״כמה יפה היום״.
בשנים האחרונות, היו מספר גלי חום של כמה ימים אשר הביאו איתם טמפרטורה של 30 מעלות אבל לרוב בחודשי הקיץ הטמפרטורות יהיו יותר לכיוון ה-20 מעלות.
בלילה (ולעיתים גם ביום) יתכן בהחלט שיהייה קריר ורצוי לקחת איתכם ביגוד ארוך ומעיל גשם.
ממה להיזהר בגל חום בבריטניה?
למרות שמבחינת חום אנחנו רגילים לתנאים הרבה יותר קשים בארץ, הבעיה היא שרוב הבתים וחלק מהמלונות והחנויות לא מצויידים במזגנים כי באמת שאין צורך בכך במרבית השנה, הטמפרטורות מטפסות מעל 28 מעלות רק בימים בודדים בלבד בשנה.
המבנים בלונדון תוכנו קודם כל לשמור על החום (לימי החורף) חלקם עשויים מאבן והם פולטים את החום שהצטבר במהלך היום בערב אחרי שהשמש שוקעת… במקרה ונפלתם על ביקור בזמן גל חום יתכן ותרגישו שאתם גרים בתוך תנור פיצה.
אנחנו ממליצים לבדוק את ההמלצות שלנו על מלונות בלונדון וכשאתם בודקים מלון בחודשי הקיץ (יוני-אוגוסט) תבדקו שיש בו מזגן וקחו זאת בחשבון.
עוד על הנושא ניתן למצוא בעמוד גל חום בלונדון.
כל חודש אנחנו מפרסמים סקירה על האירועים המיוחדים באותו החודש, מחזות זמר, הופעות, אירועי ספורט ובתחילתה סקירה על מזג האוויר הממוצע באותו חודש.
את הסקירות על החודשים האחרונים תוכלו למצוא כאן או פשוט חפשו את שם החודש שבו אתם מתכנננים לנסוע.
"If you don't like the weather just wait few minutes" (אם אתה לא אוהב את מזג האוויר רק חכה כמה דקות והוא ישתנה).
ואכן בגלל המיקום של בריטניה כאי באוקיינוס האטלנטי, מזג האוויר הוא הפכפך וישנם ימים של 4 עונות השנה ביום אחד (אל תצפו לקיץ ישראלי).
הרבה פעמים המצב הוא כזה ואחרי רבע שעה של גשם השמים פתאום מתבהרים וחוזר חלילה.
לעומת התחזית של מזג האוויר בארץ שהיא יחסית מדוייקת, בלונדון קשה מאוד להתייחס לתחזית של כמה ימים קדימה, גם אם צפוי גשם לא ממליץ לשנות תוכניות מראש אלא לראות מה התחזית באותו היום לפי שעות.
יש הרבה ימי גשם בלונדון, אבל ברובם מדובר בטפטוף של כמה דקות, גשמים חזקים כמו שאנחנו מכירים בחורף בארץ הם יחסית נדירים.
במידה ויש סיכוי לגשם התחזית למעלה תראה גשם, שימו לב שהכיתוב ״טפטוף״ או ״אפשרות לטפטוף״ שכיח לגבי לונדון, בדרך כלל מדובר בטפטוף קל ולא ממש גשם, לא היינו משנים תוכניות בגלל טיפטוף.
ניתן לראות תחזית ללונדון עם פירוט על מצב הגשם בשעה הקרובה ובאיזה שעה צפוי גשם או טפטוף באתר של Dark sky שהם בדרך כלל יחסית אמינים לשעות הקרובות, ניתן למצוא שם גם את שעת הזריחה והשקיעה, כמות המשקעים הצפויה.
כמו שכתבנו מזג האויר בלונדון משתנה מאד מהיר והתחזית לשבוע היא בעייתית, אפילו התחזית היומית לעיתים קרובות לא קולעת.
אם מופיע ביום מסויים שיורד גשם זה ממש לא אומר שכל היום ירד גשם, בהרבה מקרים יכול להיות שהגשם ירד באמצע הלילה או רק לכמה דקות באמצע היום, בשביל להבין טוב יותר מתי בדיוק צפוי הגשם במהלך יום מסויים מומלץ להסתכל בתחזית של אתר ה BBC.
בחורף אנחנו ממליצים לקחת איתכם מעיל טוב, צעיף, כובע וכפפות ואז יחסית אין בעיה לטייל בחוץ.
אם מסתכלים על ממוצע המשקעים בכל חודש, תראו כי המשקעים מפוזרים לאורך כל השנה ודווקא בחודשי הקיץ יולי אוגוסט יורד יחסית הרבה גשם.
במהלך כל השנה (גם בקיץ) מומלץ לקחת בתיק מטריה קטנה כי הטפטוף הלונדוני הקרוי ״דריזל״ Drizzle יכול להפתיע גם אם התחזית היא ללא עננים.
אירועים לרוב לא מתבטלים בגלל גשם, הסיורים בעברית בלונדון יוצאים גם אם צפוי גשם אלא אם יש ממש סופה (נדיר) ואז אנחנו מעדכנים את הנרשמים בווטסאפ.
אשמח לדעת מה צפוי השבוע הקרוב בלונדון מבחינת מזג אויר .
אפשר לראות תחזית בפוסט למעלה.
בגדול צפוי לטפטף וביום שבת צפויות רוחות חזקות.